**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

**ОТ КОМИСИЯ ПО ЧЛ.26 АЛ.2 НА НАРЕДБА № 42 ЗА СИМВОЛИКАТА, ОТЛИЧИЯТА И НАГРАДИТЕ НА ОБЩИНА ДИМИТРОВГРАД**

**ОТНОСНО: УДОСТОЯВАНЕ НА НЕДЯЛКО ЖЕЛЕВ С ОТЛИЧИЕТО „ПОЧЕТЕН ГРАЖДАНИН НА ОБЩИНА ДИМИТРОВГРАД”**

В деловодството на Общински съвет Димитровград е постъпило предложение с вх. № ОбС-07-194/24.04.2019г. (РД-28-231/24.04.2019г.) от Иво Димов, кмет на община Димитровград относно: Номинация на Недялко Желев за удостояване с отличие „Почетен гражданин на Димитровград”.

Съгласно чл.24, ал.2 от Наредба № 42 за символиката, отличията и наградите на Община Димитровград, предложенията за удостояване със отличието „Почетен гражданин на община Димитровград” се отправят до Общински съвет Димитровград до края на месец април на съответната календарна година и трябва да бъдат придружени от:

1.подробни мотиви;

2.описание на дейността на кандидата и заслугите му към Община Димитровград (прилагат се и копия от документи);

3.биография на предлагания кандидат;

4.писмено съгласие на кандидата или неговите наследници за удостояване с отличието.

Налице са всички необходими документи по Наредба № 42 за символиката, отличията и наградите на Община Димитровград, поради което следва да бъде внесена за разглеждане настоящата докладна записка.

Димитровград е има своите достойни граждани, които работят и изграждат доброто му име със своя пример в обществото и професията си. През цялата 72 годишна история на нашия град и 68 годишната история на болницата ни, само двама лекари са получили званието „Почетен гражданин”. Признанието към хората, които се грижат за живота и здравето на нашите съграждани трябва да покаже на обществото уважението към труда на медика и да постави висока обществена оценка към заслугите на хората, които са спомогнали за развитието на здравеопазването в нашия град.

В тази връзка заслужено признание заслужава най-дългогодишният лекар, който продължава и до днес да обгрижва децата ни - д-р Недялко Желев. Вече 47 години д-р Желев неуморно отдава внимание и грижи на най-малките граждани на Димитровград. Професионалната работа на педиатъра в МБАЛ „Св.Екатерина” изгражда и развива детското отделение към болницата ни. Отдадеността и опита му са оценени и той става завеждащ „Детско отделение” за повече от десетилетие от 1989г. до 2000г.

Под негово ръководство в отделението се обслужват 80 легла, детско отделение разполага със собствен „Интензивен сектор” и поема лечението на тежки заболявания като стафилококови пневмонии, менингит и др. Именно опита и добрите резултати на отделението са база за специализация на бъдещи лекари, започнали развитието в своята кариера от димитровградската болница и пример за колегите им от други общини.

Д-р Недялко Желев е сред най-уважаваните лекари в Димитровград, оставил отпечатък в спомените на поколения димитровградчани. Грижата за здравето и живота на своите пациенти д-р Желев прави с огромно желание и любов. Изключително скромен и без излишно самочувствие той споделя опита си със своите колеги и спомага за тяхното израстване. Признание за професионализма в своята работа той получава и от Министерство на здравеопазването от където е отличен със значка и грамота като заслужил лекар.

Водени от горното предлагамe Общински съвет Димитровград да удостои Недялко Желев с отличието „Почетен гражданин на Димитровград”. Към предложението са приложени: Биографична справка на д-р Недялко Желев и Писмено съгласие да бъде удостоен с отличието „Почетен гражданин” на Община Димитровград.

Предвид гореизложеното, на основание чл.24, ал.2 от Наредба № 42 за символиката, отличията и наградите на Община Димитровград, предложението отговаря на изискванията.

Съгласно изискванията на чл.25 от Наредба № 42 за символиката, отличията и наградите на Община Димитровград, бе организирано обществено обсъждане, което се проведе на 20.06.2019 г., за което бе съставен и подробен протокол.

В изпълнение на изискванията на чл.26 от Наредба № 42 за символиката, отличията и наградите на Община Димитровград, на 24.06.2019г. се проведе заседание на нарочена комисия в състав:

1. Гергана Кръстева – председател на Общински съвет – Димитровград.
2. Венета Стоименова – секретар на община Димитровград.
3. Гроздан Грозев – председател на ПК „Култура, вероизповедания и средства за масова информация” към ОбС-Димитровград
4. Тодор Тодоров - председател на ПК „Образование, младеж и спорт” към ОбС-Димитровград
5. Елена Георгиева – Директор на „Исторически музей”- Димитровград

Съгласно протокола от проведеното заседание, комисията счита, че предложението отговоря на изискванията на чл. 23 от Наредба № 42, за което са гласували повече от 2/3 от общия брой на членовете и следва да изготви докладна записка до ОбС - Димитровград до Общински съвет-Димитровград с предложение за удостояване на Недялко Желев с отличието „Почетен гражданин на община Димитровград”.

Съгласно чл.26, ал.3 Общинският съвет взема решение поотделно по всяко едно от внесените предложения по ал.2 с тайно гласуване с мнозинство повече от 2/3 от всички общински съветници. За удостоен с отличието „Почетен гражданин” се счита този/ тези, който е/са получил/и най-малко 2/3 от гласовете на общия брой общински съветници.

Считаме, че предложението отговаря на изискванията на чл.23, чл.24 от Наредба № 42 за символиката, отличията и наградите на Община Димитровград. С дейността си Недялко Желев допринася към развитието на здравеопазването в Димитровград, който с личния си човешки и професионален пример като лекар издига морала, като достойнство пред своите колеги и пациенти и предлагаме той да бъде удостоен със отличието „Почетен гражданин на Димитровград”.

Нашият град трябва да отдаде заслужено признание към един от най-уважаваните си лекари, който с дейността си е пример за цялото ни общество.

Поради горното комисията по чл.26, ал.2 от Наредба № 42 за символиката, отличията и наградите на Община Димитровград предлага на Общински съвет да вземе следното

**Р Е Ш Е Н И Е**:

На осн. чл.21, ал.1, т.22 от ЗМСМА, във вр. с чл.26, ал.2 от Наредба № 42 за символиката, отличията и наградите на Община Димитровград, Общински съвет-Димитровград

1. Удостоява Недялко Желев с отличието „Почетен гражданин на община Димитровград”.
2. Удостояването с отличието "Почетен гражданин на община Димитровград" се извършва на официална церемония, която се провежда на тържествената сесия на Общинския съвет в Деня на Димитровград на 02.09.2019 г. от 18:30 ч.
3. Решението на Общински Съвет Димитровград по т. 1 за удостояване с отличие "Почетен гражданин на община Димитровград" след влизането му в сила се публикува на Интернет-страницата на Община Димитровград;
4. На удостоения с отличието да се изпрати копие от решението на общинския съвет и покана, която съдържа дата, час и място на провеждането на ритуала за удостояване с отличието.
5. В книгата на почетните граждани на Община Димитровград след влизане в сила на решението да се отбележат: трите имена на удостоения, дата на раждане, адрес, номер и дата на решението на Общинския съвет и датата на връчване на отличието.
6. Възлага на кмета на Община Димитровград всички дейности по законосъобразното изпълнение на решението.

Членове на комисията по чл.26, ал.2 от Наредба № 42 за символиката, отличията и наградите на Община Димитровград:

1. Гергана Кръстева………………………….

2. Венета Стоименова……………………….

3. Гроздан Грозев…………………………….

4.Тодор Тодоров……………………………..

5. Елена Георгиева…………………………..